# Els Farad

Els Farad (títol original en castellà, Los Farad) és una sèrie de televisió per internet espanyola d'acció i thriller creada per Mariano Barroso i Alejandro Hernández, escrita per Hernández i dirigida per Barroso per a Prime Video. És protagonitzada per Miguel Herrán i Susana Abaitua. Es va estrenar el 12 de desembre del 2023 amb el doblatge i subtítols en català.

## Trama

Marbella, anys 80. L'Oskar (Miguel Herrán) és un noi que somia muntar un gimnàs i que, de la mà de la Sara Farad (Susana Abaitua), acaba endinsant-se en el fascinant món de la Costa del Sol, amb la seva jet-set, les seves excentricitats i la seva geopolítica. L'Oskar ho aconsegueix tot gràcies als Farad, una família que ofereix un futur, però amb el més inesperat dels oficis: el tràfic d'armes.

## Repartiment

* Miguel Herrán com a Oskar
* Susana Abaitua com a Sara Farad
* Pedro Casablanc
* Adam Jezierski
* Nora Navas
* Amparo Piñero
* Fernando Tejero
* Igal Naor com a Abdel Mawad
* Makram Khoury com a Monzer Al Aasad

## Producció

El 12 de gener del 2022, durant una presentació de les seves properes produccions espanyoles, Prime Video va anunciar, entre altres novetats, el desenvolupament de la sèrie criminal Els Farad, basada en fets reals, que va ser creada pel guionista Alejandro Hernández i el director Mariano Barrós. El juliol de 2022, Miguel Herrán i Susana Abaitua van ser anunciats com els protagonistes de la sèrie. El rodatge va tenir lloc al llarg de 2022 en diferents localitzacions de la província de Granada, com Almuñécar Motril, La Herradura i Màlaga (l'ajuntament del qual va ser usat per a les escenes d'un hotel de la Costa Blava), i va concloure el gener de 2023.

## Estrena

El 6 d'octubre de 2022, Prime Video va treure el tràiler d'Els Farad i va programar la seva estrena per al 12 de desembre de 2023.

## Referències

* ↑ «Los Farad». Goita què fan, ara!. [Consulta: 9 desembre 2023].
* ↑ Rodera, Alejandro; Navarro, Sergio. «Amazon Prime Video anuncia sus novedades españolas: 'Reina Roja', 'Los Farad' y primeras películas». FormulaTV, 12-01-2022. [Consulta: 8 octubre 2023].
* ↑ «Miguel Herrán y Susana Abaitua son ‘Los Farad’». Deia, 14-07-2022. [Consulta: 8 octubre 2023].
* ↑ «El rodaje de la serie de Amazon Prime 'Los Farad' se traslada a Almuñécar». Granada Hoy, 22-11-2022. [Consulta: 8 octubre 2023].
* ↑ Antúnez, Olga Pérez. «Motril, uno de los enclaves de 'Los Farad', la nueva serie de Amazon Prime». Granada Digital, 14-11-2022. [Consulta: 8 octubre 2023].
* ↑ Cabrero, José E. «'Los Farad' convierte La Herradura en el Puerto Banús de los 80». Ideal, 28-08-2023. [Consulta: 8 octubre 2023].
* ↑ Villanueva, Inés. «La serie de Amazon 'Los Farad' convierte el Ayuntamiento de Málaga en un hotel de la Costa Azul». La Opinión de Málaga, 07-12-2022. [Consulta: 8 octubre 2023].
* ↑ Sequera, Marco Sánchez. «Prime Video anuncia el fin de rodaje de ‘Los Farad’, su nueva serie original española». Audiovisual451, 03-01-2023. [Consulta: 8 octubre 2023].
* ↑ «Prime Video lanza el teaser y fija el estreno de 'Los Farad', su serie sobre una poderosa familia en la Marbella de los 80». Vertele, 06-10-2023. [Consulta: 8 octubre 2023].

## Enllaços externs

* Tràiler en català